মাদারিপুর নাট্যগোষ্ঠী
মাদারিপুর নাট্যগোষ্ঠী (ইংরেজি: Madaripur Natyagosthi) বাংলাদেশের একটি অধুনালুপ্ত বাংলা মঞ্চনাট্যদল। এর আদি নাম ছিল শিল্পী নাট্যগোষ্ঠী, ১৯৬৬ খ্রিষ্টাব্দে মঞ্চ অভিনেতা ও নির্দেশক বাশার মাহমুদ এটি প্রতিষ্ঠা করেন। নাট্যদলটি তৎকালীন সময়ে সৃজনশীল ও সময়োপযোগী নাটক মঞ্চস্থ করতো। মাদারিপুর নাট্যগোষ্ঠী আলোচিত প্রযোজনার মধ্যে আছে সুবচন নির্বাসনে, এখন দঃসময়, ত্রিরত্ন, ওরা কদম আলী, খোকা বাবুর প্রত্যাবর্তন, কবর, ফাঁস, পোস্ট মাস্টার, নিস্কৃতি ইত্যাদি। নাট্যদলটির সর্বাধিক মঞ্চায়িত মঞ্চসফল নাটক নকশি কাথার মাঠ। এটি সেসময় যথেষ্ট খ্যাতি অর্জন করে।